Merkinės piramidė

Merkinės piramidė – šventvietė, esanti Varėnos rajone, į pietus nuo Merkinės (kitapus Merkio), Česukų kaimo rytuose. Įsikūrusi Merkio upės slėnyje, šalia kelio į Česukų kaimą nuo plento , Dainavos girios pašonėje. Vienas lankomiausių Dzūkijos objektų.Merkinės piramidė: kodėl ten įvyksta stebuklai?, delfi.lt, 

Piramidės įkūrėjas – šios sodybos gyventojas Povilas Žėkas. Jo teigimu, jis 1990 m. rugpjūčio 20 d. šioje vietoje patyręs dvasinį regėjimą ir patyrimą, kad ši vieta paženklinta dieviškosios malonės ženklu. 2002 m. rugpjūčio 20 d. savo sodybos kieme Povilas Žėkas pastatė trišonę piramidę (viena siena skirta Dievui Tėvui, kita – Dievui Sūnui, trečia – Šventąjai Dvasiai). Vietą ėmė lankyti žmonės, siekę dvasinės ir fizinės sveikatos. 2008 m. priešais piramidę pastatyti trys kryžiai, pasodinta apsauginė beržų juosta. 2009–2010 m. pastatytas piramidę gaubiantis 15 m aukščio stiklinis kupolas. 2015 m. rudenį buvo atvertas arkangelo Gabrieliaus paviljonas, 2018 m. pavasarį pastatyta šv. Elijo skulptūra, o 2018 m. Kalėdų išvakarėse – šv. Mykolo skulptūra. 2020 m. pavasarį buvo suformuoti Išsilaisvinimo kalvos takai, įžiebtas Vilties švyturys. Lipdami akmeniniais laiptais piligrimai simboliškai įveikia žmogiškojo gyvenimo sunkumus, patiria palengvėjimą žvelgdami į Vilties švyturį, o vidujai išsilaisvinę gali žengti per savasties Pažinimo vartus į Dangiškojo Tėvo malonių erdvę. 2022 m. rudenį buvo pastatytas ir aktyvuotas Dangiškasis obeliskas.Istorija, merkinespiramide.lt

Per metus Merkinės piramidę aplanko ~50 tūkst. žmonių (daugiausia gegužės–spalio laikotarpiu). Piramidės kupolas pasižymi ypatinga akustika, todėl šią vietą pamėgo solistai ir chorai. Taip pat saulėtą dieną esant kupolo viduje daugybė skaidraus stiklo trikampių žėri skirtingomis spalvomis. Piramidėje apsilankymas nemokamas, visas kompleksas, anot jo įkūrėjo, išlaikomas rėmėjų ir pavienių aukų.Geda Kumžienė. Garsioji Merkinės piramidė sulaukia išskirtinai daug lankytojų: žmonės klausia, ar bus karas ir esą sulaukia atsakymo, tv3.lt Iki piramidės 2020 m. nutiestas asfaltuotas kelias.Kelias link Merkinės piramidės bus išasfaltuotas – tam prireiks pusės milijono eurų, lrytas.lt

2010–2012 m. Merkinės piramidę ketinta nugriauti, nes statinys neturėjo statybos leidimų, be to, Dzūkijos nacionaliniame parke, Merkio kraštovaizdžio draustinyje, Merkio upės apsaugos zonoje tokios statybos draudžiamos, tačiau susilaukta didelio žmonių pasipriešinimo dėl galimo griovimo, o Povilui Žėkui, kad statinys kraštovaizdžiui nekenkia, yra saugus ir naudojamas visuomenės reikmėms.Be leidimų pastatytas Merkinės piramidės kupolas taps legalus, lrytas.ltRita Krušinskaitė. Apie milijoną litų kainavusią Merkinės piramidę žada ginti kūnais, Lietuvos žinios, 

 Šaltiniai 

 Nuorodos 
 Merkinės piramidės internetinis puslapis

Kategorija:Varėnos rajono paveldas
Kategorija:Maldos namai Lietuvoje
Kategorija:Naujasis amžius